มีความเครียดกลัวจะตรวจเจอเนื้อร้าย เพื่อนบอกว่าถ้ายิ่งเครียดจะทำให้ยิ่งเจอ จริงหรือเปล่าคะคุณ
สวัสดีค่ะ ความเครียดความวิตกกังวลเกี่ยวกับปัญหาทางสุขภาพว่าจะเป็นเนื้อร้ายหรือมะเร็งนั้น สามารถเกิดได้ในทุกคนค่ะ แต่ไม่ควรเป็นมากจนเกินไป หรือกังวลไปก่อนเหตุการณ์นั้นๆจะเกิดขึ้นค่ะ การคิดมากหรือกังวลมากเกินไป อาจทำให้เกิดโรคซึมเศร้า ซึ่งส่งผลต่อสภาพร่างกายโดยรวมได้ แนะนำการดูแลสุขภาพทั่วไปด้วยการรับประทานอาหารให้ครบ 5 หมู่ ออกกำลังกายสม่ำเสมอ และกลับไปติดตามอาการและฟังผลการตรวจตามแพทย์นัดค่ะ